Akmenalių senosios kapinės

Akmenalių senosios kapinės, vad. Marų kapeliais, Markapiais, Senkapiais (valstybės saugoma kultūros vertybė: unikalus kodas - 24198; senas registro kodas - L532) – neveikiančios kapinės centrinėje Kretingos rajono savivaldybės teritorijos dalyje, Akmenalėse (Darbėnų seniūnija), 80 m į šiaurės vakarus nuo kelio Vaineikiai–Grūšlaukė. 
Vieta
Įrengtos Akmenos dešiniojo kranto aukštumos viršūnėje, ovalo plano, pailgos šiaurės vakarų – pietryčių kryptimi, apjuostos statinių tvora. Laidojimo žymių nesimato. Pakraščiuose ir viduryje auga pavieniai medžiai. 

Rytų pusėje stovi 3 medinės, stačiakampės stačiasienės koplytėlės. Viena – su dvišlaičiu, kita – kryžmišku, trečia – kupolo pavidalo stogeliu, kurie paremti ant profiliuotų kolonėlių. Koplytėlių viduje yra šventųjų skulptūrėlės ir religinio turinio paveikslėliai.

Teritorijos plotas – 0,03 ha, perimetras – 66 m.

Istorija
Veikė XVI-XIX a. Vadinamos Markapiais, Marų kapeliais, Senkapiais. Jose laidoti Akmenalių bajorkaimio gyventojai. 

Pasakojama, kad kapinėse vaidendavosi: vaikščiodavo ugnelės, pasirodydavo šmėklos. Šv. Morkaus, Kryžiaus dienomis ir Šeštinių vakare gyventojai rinkdavosi kapinėse prie koplytėlių pasimelsti už mirusiuosius.

Kapinėse stovėjo keli ąžuoliniai kryžiai, statyti 1814, 1885, 1915 ir 1920 m.Julius Kanarskas. Akmenalių k. kapinės (Darbėnų apyl., Kretingos raj.) // Kretingos muziejaus mokslinis archyvas. - F. 4, b. 264 1937, 1943 ir 1995 m. pastatytos 3 koplytėlės (pirmųjų dviejų autorius – Juozas Galdikas). 

Pirmoji koplytėlė su Šv. Barboros, Šv. Onos ir Kristaus skulptūromisKultūros vertybių registras: Koplytėlė su Šv. Barboros, Šv. Onos ir Kristaus skulptūromis  ir antroji koplytėlė su Marijos skulptūra (autorius Juozapas Paulauskas)Kultūros vertybių registras: Koplytėlė su Marijos skulptūra  1971 m. paskelbtos vietinės reikšmės dailės paminklais, įrašytos į kultūros vertybių registrą. Šv. Barboros ir Šv. Onos skulptūroms pradingus, jų vieton buvo pastatyta nežinomo meistro Marijos skulptūra. 2008 m. Darbėnų seniūnijos rūpesčiu registrinės koplytėlės atnaujintos.  

Kapinės 1972-1984 m. buvo vietinės reikšmės archeologijos paminklas AV490.Lietuvos TSR kultūros paminklų sąrašas. - Vilnius, 1973, 1997 m. įrašytos į Lietuvos Respublikos kultūros vertybių registro laidojimo vietų sąrašą (L532)Valstybės žinios. - 1998, vasario 7. - Nr. 14. - P. 59, 2005 m. pripažintos valstybės saugomu kultūros paveldo objektu.Dėl nekilnojamųjų kultūros vertybių pripažinimo saugomomis, 2005-04-29

Nuotraukos

Šaltiniai

Lietuvos TSR kultūros paminklų sąrašas. - Vilnius, 1973. - P. 660.

Nuorodos
Kultūros vertybių registras: Akmenalių k. senosios kapinės

Kategorija:Kretingos rajono paveldas
Kategorija:Kretingos rajono kapinės